4. ΠΡΟΕΔΡΙΚΟΝ ΔΙΑΤΑΓΜΑ της 25 Μαΐου / 3 Ιουν. 1926 Περί τρόπου αποδόσεως εκ του εγγείου φόρου καπνού των εις τρίτα νομικά πρόσωπα και υπηρεσίας ανηκόντων ποσοστών. Εις εκτέλεσιν του άρθρ. 2 του Ν.Δ. της 24 Δεκ. 1925 (ανωτ. αρ. 3). Άρθρον 1 α)Το δυνάμει του άρθρ. 1 παράγραφος 2 του στοιχείου γ' αποδιδόμενον ποσοστόν 11% εκ του εισπραττομένου κυρίου φόρου επί του παραγομένου  καπνού καθ' άπαν το Κράτος υπολογίζεται βάσει των συντασσομένων καθ' έκαστον μήνα παρά τη γενική διευθύνσει δημοσίου λογιστικού προσωρινών καταστάσεων των εσόδων του Κράτους και κατανέμεται από 1 Απριλίου ε. ε., ως ακολούθως: 1)Υπέρ των γεωργικών τραπεζών ορίζεται ποσοστόν 6%, αποδίδεται δε το ανάλογον ποσόν δια χρηματικών ενταλμάτων του υπουργείου Γεωργίας, Εμπορίου και Βιομηχανίας. 2)Υπέρ των λιμενικών ταμείων ορίζεται ποσοστόν 3%, αποδίδεται δε το ανάλογον ποσόν δια χρηματικών ενταλμάτων του υπουργείου Συγκοινωνίας. Τα χρηματικά ταύτα εντάλματα εκδίδονται δια λογαριασμόν των δικαιούχων λιμενικών ταμείων επ’ ονόματι της Εθνικής Τραπέζης της Ελλάδος, εφ' όσον αφορώσι λιμενικά ταμεία, ων ο εκ του εγγείου φόρου επί του καπνού πόρος είναι υπέγγυος εις την Εθνικήν Τράπεζαν της Ελλάδος. 3)Υπέρ του ταμείου υδρεύσεως και εξυγιάνσεως Καβάλας ορίζεται ποσοστόν 1,3%, αποδίδεται δε ομοίως δια χρηματικών ενταλμάτων του υπουργείου Συγκοινωνίας, εκδιδομένων δια λογαριασμόν του ταμείου τούτου και επ' ονόματι της Εθνικής Τραπέζης της Ελλάδος, εις ην είναι υπέγγυον το έσοδον τούτο. 4)Υπέρ των ταμείων εκπαιδευτικής προνοίας ορίζεται ποσοστόν 0,4%, αποδίδεται δε το ανάλογον ποσόν δια χρηματικών ενταλμάτων του υπουργείου Εκκλησιαστικών κλπ. 5)Υπέρ της αγροτικής ασφαλείας ορίζεται ποσοστόν 0,15%, αποδίδεται δε το ανάλογον ποσόν δια χρηματικών ενταλμάτων του υπουργείου των Εσωτερικών. 6)Υπέρ των δυνάμει των Ν. ΓΤΝΕ' και 2691, ως μεταγενεστέρως ετροποποιήθησαν, συσταθέντων εν Αιτωλοακαρνανία ειδικών ταμείων ορίζεται ποσοστόν 0,15%, αποδίδεται δε ομοίως δια χρηματικών ενταλμάτων του υπουργείου Εσωτερικών. Βάσει του εδαφ. 1 εξεδόθη το Π.Δ. της 17/19 Νοεμ. 1926 π. κατανομής ποσοστού φόρου καπνού αποδιδομένου εις τας γεωργικάς Τραπέζας, όπερ ανεκλήθη υπό του Π.Δ. της 31/31 Ιαν. 1928 περί ανακλήσεως κλπ. Άρθρον 2 Τα τους προϋπολογισμούς των εξόδων των ειρημένων υπουργείων βαρύνοντα ως άνω χρηματικά εντάλματα εκδίδονται επί τη βάσει καταστάσεως της γενικής διευθύνσεως δημοσίου λογιστικού, βεβαιούσης το συνολικώς αποδοτέον ποσόν, ως καθορίζεται εν άρθρω 1 του παρόντος, περαιτέρω δε το αρμόδιον ως άνω υπουργείον, λαμβάνον υπ' όψει την παραχθείσαν ποσότητα καπνού εν τη περιφερεία των εξ αυτού εξαρτωμένων δικαιούχων νομικών προσώπων ή εν γένει υπηρεσιών, και κατά δεύτερον λόγον τας ανάγκας αυτών, θα κατανέμη  το      ανάλογον     αποδοτέον     ποσόν    εις      έκαΣελ. 19 Έγγειος Φορολογία Καπνού 27.Α.ζ.4 στον δικαιούχον νομικόν πρόσωπον ή εν γένει υπηρεσίαν. Άρθρον 3 Κατά τον υπό του προηγουμένου άρθρου καθοριζόμενον τρόπον θα αποδίδηται, βάσει των προσωρινών καταστάσεων των εσόδων εκ του εγγείου φόρου, επί του καπνού το ανήκον ποσοστόν 3% εις τα ορφανοτροφεία και εν γένει νομικά πρόσωπα, περί ων το άρθρον 1 παρ. 1 στοιχ. α' του μνημονευομένου ανωτέρω Ν.Δ. της 23 Φεβρουαρίου ε. ε., δια χρηματικών ενταλμάτων του Υπουργείου Εκκλησιαστικών κλπ., ως και το ανήκον ποσοστόν 4% επί του αυτού ως άνω φόρου υπέρ του ταμείου ασφαλίσεως και προστασίας των καπνεργατών, των σχετικών χρηματικών ενταλμάτων εκδιδομένων εις βάρος του προϋπολογισμού των εξόδων του υπουργείου Γεωργίας κλπ. Άρθρα 4-5 (Μεταβατικαί Διατάξεις) 